મેં એની વાત વચ્ચે કાપી આગળ વધાર્યું: “જો અંકિત, ઉપવાસથી સ્વાસ્થ્ય સુધરે, રોગ પ્રતિકારક શક્તિ વધે. ઉપવાસ શરીરની શુદ્ધિની ક્રિયા છે. આપણા શરીરના તમામ અવયવો રોજ કામ કરતા હોય થાકી જાય, એટલા માટે તેમને થોડો આરામ આપવો જોઈએ. ઉપવાસથી શરીરની જ નહી મન અને ચિતની પણ શુદ્ધિ થાય. વધારે ખવાઈ જાય, પેટમાં ગડબડ હોય તો વ્યક્તિ એ ઉપવાસ કરવો જ જોઈએ. હું તો કહું છું કે સપ્તાહમાં એક દિવસ આપણે બધાયે ઉપવાસ કરવો જોઈએ.” આરોગ્યની કોઈ ચોપડીના ડાઈલોગને ઉધાર લઈ મેં ઠપકાર્યા.